Druid (class)/hu

A druidák a természet "papjai". Életüket a természet szolgálatára és védelmére szentelték, és azok elpusztítására akik a természet szépségeit be akarják szennyezni, meg akarják zavarni, vagy el akarják pusztítani. A druidák a kiképzésüknek hála, képesek az alakváltásra, az erdő állatainak az irányítására, és a pusztító varázslataik erejében megmutatkozik hogy mennyire gyűlölik az élőholtakat és a démonokat.

A druidák nagy része erdőelf, de ez nem jelent semmit: mások is lehetnek druidák. A nem-elf druidák nagyrésze általában elfek közt nőtt fel, és úgy jutott olyan meggyőződésre hogy druida lesz. A druidák egy része remeteként él, másik része Dragoc-ban, az erdőelfek lelki pásztoraiként.

Csakúgy mint a mágusok és papok, a druidák úgyszintén képesek használni a három alapvető varázslatot.

Az eredeti FRPG
Az eredeti FRPG-ben ahhoz hogy valaki druida legyen, minimum 12-es intelligenciával és 14-es bölcsességgel kell rendelkeznie. Különleges magyarázat nélkül csak Erdőelf, Félelf és Ember lehet Druida - előtörténeti magyarázattal bármely más faj képviselője is. Druida csak Semleges Jó, Kaotikus Jó, Semleges vagy Kaotikus Semleges lehet.

Bónusz képzettségek az alakváltás (egyéni képesség), az Ősi Nyelv ismerete haladó szinten, a mágikus erők észlelése, a nyomkövetés és gyógyítás alapvető szinten, valamint az alapvető Természetismeret, az állatok irányítása (egyéni képesség), és az, hogy pusztító varázslataik kétszeres erővel hatnak démonok és élőholtak ellen.

A Druida-Tolvaj és Druida-Harcos hibridek közös presztízsosztálya a Kósza. Az angol fórumon a druida számára elérhető a külnöleges Bárd osztály is.

A játékok: 2012 a 2013
A videójáték adaptációkban a druidák hasonlóak a mágusokhoz abban a tekintetben, hogy erősen korlátozottak: nem viselhetnek semmilyen páncélt, és az általuk használható fegyverek halmazának egyedüli tagjai a botok és bunkósbotok, amely még a mágusok arzenáljánál is korlátozottabb, hisz ők képesek használni tőröket és késeket is. A 2012-es játékban még a mágusokénál is kevesebb életpontjuk van.

Hogy ezen hátrányokat kompenzálják, nagyon sok varázspontjuk van, valamint a mágusok és papok előnyeit kombinálják: csakúgy mint a papok, szintlépéskor új varázslatokat kapnak, és csakúgy mint a mágusok, képesek tekercsekről új varázslatokat megtanulni.